**KONTRAKT**

**Avtale om bruk av biblioteket i selvbetjent åpningstid**

**mellom Lillesand folkebibliotek**

**og ……………………………………………………………………………………………………………………………………...**

**navn og fødselsdato**

* **Aldersgrense er 18 år.**
* **Mitt lånekort og min pinkode er personlig, og skal ikke benyttes av andre.**
* **Jeg har ansvar for at døren ikke står åpen og at jeg ikke slipper inn andre (unntak er foreldre og institusjoner, se detaljer under).**
* **Ved hærværk eller tyveri er jeg økonomisk ansvarlig og forholdet kan bli anmeldt til politiet.**
* **Opphold skjer på eget ansvar. Jeg skal ikke forlate personlige eiendeler uten tilsyn.**
* **Biblioteket kan utestenge meg dersom jeg bryter retningslinjene.**

**Jeg har lest informasjonen om tilbudet og godtar kontrakten.**

**Dato: …………………… Signatur: ………………………………………………………………………………………….**

**Vårt felles bibliotek**

**Biblioteket er ditt og mitt, pass godt på det! Hold ro og orden. Biblioteket skal være til nytte og glede for alle. For mer informasjon, se ordensregler og lånereglement.**

**Hva er det selvbetjente biblioteket?**

**Dette er et bibliotek du kan bruke utenom den betjente åpningstiden. Tilbudet gjelder alle over 18 år. Barn kan bruke tilbudet i følge med voksne. Foresatte og institusjoner er ansvarlige for dem de tar med seg.**

**Adgang og opphold**

**Du signerer kontrakten og leverer til personalet. Personalet vil orientere deg om rømningsveier og brannsikkerhet, før du får adgang til det selvbetjente biblioteket. Opphold skjer på eget ansvar. Du kommer deg inn ved å lese av lånekortet i kortleseren i inngangspartiet, og taste din pinkode. Samtidig blir det tatt et bilde av deg. Lokalene er videoovervåket i den selvbetjente åpningstiden for å ivareta alles sikkerhet. Du må forlate biblioteket før det stenger kl. 22. Det blir gitt beskjed over høyttaler når det stenger, og innbruddsalarmen blir da aktivert.**

**Servicetilbud**

**Du kan låne og levere inn, hente reservert materiale, lese aviser, tidsskrifter m.m., bruke lesesal, PC og internett, ta kopi og utskrift mot kort- eller vippsbetaling eller rett og slett bare være her. Enkelte ting, slik som f.eks. bøker fra vårt magasin, kan derimot bare lånes i betjent åpningstid.**

**Lån og innlevering**

**Utlån og innlevering gjøres på automater. Følg instruksjonen på skjermen på automatene.**

**Reservert materiale**

**Når du får beskjed om å hente reservert materiale, får du samtidig et reservasjonsnummer. Bruk nummeret til å finne materialet på hentehyllen. Lån det på automaten.**